  Виталий Пронин Синмаськи Татарстан Республикаысь сайтъёслы, отын ваньмыз кык кылын нуиське. Ужрадлэн валтӥсь ужпумез - пӧртэм выжы калыкъёслэсь кусыпъёссэс юнматон.Ужрадэ пӧртэм выжы калыкъёс, пӧртэм инмаръёслы оскисьёс люкаськылӥзы, ваньмыз-ӧвӧлэз 25 мурт. Удмуртиысь 3 кузя вал: Дэри черкогуртысь мон но Дарья сузэре, Ижысь Сара Русатамова. Ужрадэз радъясьёс пусйизы, та вакытэ, пе, «ВКонтакте» социальной сетьын гинэ 210 сюрлэсь ятыр бигер огазеяськонъёс пусъемын. Соос ог-огенызы уг адӟисько, ваче ки уг ӟечбуръясько ке но, вотэс пыр юн кусып возё. Дышетскон радъямын. Интернет вотэсысь осконтэм иворъёслэсь зэмос кузёоссэс шедьтыны выримы. Асьмеос оскиськом Интернетлы, но куд-ог дыръя отчы иворъёс пуктыло адямиослэсь мылкыдзэс юри пуромытон, алдан понна. Сыӵе дыръя астэ эрекчаны сётоно ӧвӧл.Синмаськи Татарстан Республикаысь сайтъёслы, отын ваньмыз кык кылын нуиське. Ӟуч кылын гожтэмъёссы бигер кылэ но берыктэмын. Википедиын бугыръяськеммы бере возьыт луиз Удмурт шаер понна. Удмуртия сярысь гожтэмысь удмурт кылэз  ӧм шедьтэ.Кык нунал ужаммылы йылпумъян лэсьтыса, Интернет вотэсын чакламы кылдытыны нимысьтыз группа. Адямиослэсь мылкыдзэс урод пала воштӥсьёс Россиын медаз луэ.Мария Бегишева  